|  |  |
| --- | --- |
| Datum: 14/4 – 2011 | **Projekt POSODOBITEV KURIKULARNEGA PROCESA**  **NA OSNOVNIH ŠOLAH IN GIMNAZIJAH** |

**Delovni list za delavnico in plenarne predstavitve:**

**TIMSKO POUČEVANJE IN PROJEKTNI PRISTOP**

**Namen/Cilj:** Izmenjati - in primerjati v procesu kritičnega prijateljevanja - izkušnje, ki jih imajo šole s projektnim pristopom in/oz. projektnim učenjem s poudarkom na sodelovalnem in timskem poučevanju kot strategiji za dvig kakovosti pedagoške prakse in učnih rezultatov dijakov

**Pričakovani rezultat:** Analiza uspehov in slabosti obstoječe prakse ter oblikovanje priporočil in opozoril, ki naj usmerjajo šole k izboljšavam projektnega dela in k učinkovitejši uporabi timskega poučevanja (in sredstev zanj)

**Trajanje:** 90 minut

**Potek:** Projektni timi se razdelijo v 4 skupine, znotraj katerih delajo

* najprej individualno za končno pripravo predstavitve svojega šolskega primera (15 min),
* nato v trojicah (podskupinah 3 šol) za medsebojne predstavitve in razpravo (45 min) in
* pred zaključkom pa še vsi skupaj za pripravo končne plenarne predstavitve ugotovitev celotne skupine (15 min).

|  |  |  |
| --- | --- | --- |
| 1. korak | **Priprava na predstavitve šolskih primerov** | 15 min |

Vsak projektni tim je bil z vabilom na seminar pozvan, da za izmenjavo izkušenj v delavnici pripravi **kratko ustno predstavitev resničnega** (tj. že izvedenega in evalviranega) **primera šolske prakse**, ki po mnenju tima dokazuje uspešno načrtovanje in učinkovito izvedbo timskega pouka v podporo projektnemu učenju. Izbor in predstavitev primera smo prepustili presoji tima, za delo v delavnici pa smo pripravili še nekaj opornih točk, ki naj usmerjajo predstavitve, da bodo primerljivejše in razprava ob njih osredinjena na pričakovane rezultate delavnice.

|  |  |
| --- | --- |
| 1 | KONTEKST PROJEKTNEGA PRISTOPA |
|  | 1. Kakšno mesto in obseg imata na vaši šoli projektni pristop k poučevanju in projektno učenje/učno delo? Imate celovit šolski pristop (dogovorjene strategije na šolski ravni, glej **kontinuum projektnega učenja**) ali je ta prepuščen vsakemu učitelju oz. (bolj ali manj) naključnim skupinam učiteljev? 2. Kakšne so bistvene značilnosti projektnega poučevanja/učenja, ki jih zagovarjate in uveljavljate? V čem vidite prednosti projektnega pristopa k poučevanju v primerjavi s tradicionalnim poučevanjem? Navežite na svoj primer. 3. Kako projektni pristop uresničujete oz. podpirate s sodelovalnim in timskim poučevanjem? |
| 2 | PRIMER UČNEGA PROJEKTA |
|  | 1. Cilj(i) projekta 2. Pričakovani učni dosežki in ugotavljanje učnih dosežkov 3. Velikost/trajanje projekta (majhen projekt = 2 - 6 ur: srednji projekt = 2 - 6 dni; velik projekt = 1 teden - 1 leto) 4. Vrsta projekta glede na organiziranost dijakov (individualni – skupinski projekt) 5. Vrsta projekta glede na učne cilje (enopredmetni/znotrajpredmetni – več-/medpredmetni idr.) 6. Sodelujoči predmeti in učitelji 7. Potek projekta (predprojektna – projektna – poprojektna faza) |
| 3 | POBUDE IN VPRAŠANJA ZA PLENARNO RAZPRAVO |
|  | 1. Samoocena projekta (glej **kontinuum projektnega učenja**). 2. Ugotovitve oz. predlogi za izboljšave lastnega dela 3. Priporočila in opozorila drugim |

|  |  |  |
| --- | --- | --- |
| 1. korak | **Medsebojne predstavitve šolskih primerov** | 45 min |

Predstavitev vsakega tima traja 15 minut. Predlagamo, da si za vsak del predstavitve vzamete enako časa, torej po 5 minut za opis šolskega konteksta in za opis projekta, prav toliko pa tudi za pobude in vprašanja, ki jih naslavljate na druge učitelje in šole. Zadnji del predstavitve naj poteka v obliki razprave, v katero s problemsko oceno svojega dela kot kritične prijatelje pritegnete kolege z drugih dveh šol v svoji podskupini.

|  |  |  |
| --- | --- | --- |
| 1. korak | **Priprava plenarnega poročila o rezultatih delavnice** | 15 min |

Celotna skupina določi zapisnikarja in/oz. poročevalca ter pripravi skupne ugotovitve in zaključke vseh podskupin za končno plenarno predstavitev.

Ugotovitve in zaključki naj vsebujejo:

* kratko oceno stanja (o kakovosti projektnega dela, o umeščenosti projektnega pristopa v šolske kurikule ter o vlogi in pomenu sodelovalnega in timskega poučevanja v njem);
* opozorila na napake in pomanjkljivosti, ki jih ugotavljate, z navedbo vzrokov zanje ter z zamislimi in pobudami, kako jih odpraviti;
* priporočila za izvajanje projektnega poučevanja in/oz. učenja, ki jih utemeljite z uspehi svoje šolske prakse.

Svoje ugotovitve zapišite na prosojnico v ustrezni del spodnje razpredelnice.

|  |  |
| --- | --- |
| **Ocena stanja** |  |
| **Opozorila** |  |
| **Priporočila** |  |
| Ločena mnenja |  |
| Vprašanja |  |

Začnite z ocenami in pobudami prve podskupine in v razpredelnico zapišite tiste, ki so sprejemljive za celotno skupino. Nato v skupni zapis dodajajte le nove oz. drugačne ugotovitve naslednjih dveh skupin, če so sprejemljive za vse. Prav tako dodajte morebitna ločena mnenja, ki jih ocenjujete kot relevantna za plenarno predstavitev, pa tudi odprta vprašanja, ki jih naslavljate na plenum.